EkBass/fiwiki-20250220-pages-articles huggingface dataset:
Raamattu 2005

Raamattu 2005 oli raamatunkäännöshanke, jonka tavoitteena oli julkaista suomenkielinen ilmainen ja vapaa raamatunkäännös internetissä. Raamattua käännettiin vapaaehtoisvoimin. Hankkeen tavoitteena oli nykyaikaisen kielen käyttö käännöksessä sekä helposti luettavan alkutekstin tarjoaminen suomenkielisen tekstin ohella. Internet-pohjaisen Raamatun eräänä tarkoituksena oli, että käyttäjä voi itse valita eri vaihtoehdoista, mitä nimeä Jumalasta sekä Jeesuksesta tekstissä käytetään ja mihin järjestykseen kirjat on ryhmitelty. Hanke muokkasi ensin Vanhan kirkkoraamatun nykysuomelle. Tämän jälkeen alkoi kokonaan uusi käännöstyö. Tekstilaitokset, joiden perusteella käännöstyötä tehtiin, olivat Biblia Hebraica Stuttgartensia (Vanha testamentti) ja joidenkin epävarmojen kohtien osalta muokattu Bysantin tekstilaitos (Uusi testamentti). == Käännöksen erityispiirteitä == Raamattu 2005 -käännöksen ratkaisuihin kuului muun muassa, että Paavalin kirjeiden ”haureuden” käsite koski kaikenlaisia esiaviollisia sukupuolisuhteita. Muitakin moraalisen sanoman päivityksiä tehtiin. Vuoden 1992 käännöksen kohta ″Ulkopuolelle jäävät koirat ja noidat, irstailijat...″ olisi Raamattu 2005:ssä kuulunut ″Ulkopuolella ovat saman sukupuolen kanssa makaajat ja huumausaineilla harhanäkyjä tavoittelevat, ja avioliiton ulkopuolisten suhteiden harjoittajat...″. Vuoden 1992 luterilaisessa Raamatussa on asetettu osia teksteistä sulkuihin, jos niiden on todettu puuttuneen joistakin käytössä olevista vanhoista käsikirjoituksista. Raamattu 2005:ssä näin ei tehty, koska oletettiin että käsikirjoituksia kopioitaessa on tekstinosia todennäköisemmin jäänyt pois kuin ilmestynyt lisää. == Lähteet == Luokka:Suomalaiset raamatunkäännökset
David Diamond

David Diamond (9. heinäkuuta 1915 – 13. kesäkuuta 2005) oli yhdysvaltalainen klassisen musiikin säveltäjä. Hän syntyi New Yorkissa ja opiskeli muun muassa Pariisissa Nadia Boulangerin johdolla. Säveltäjän esitetyimpiin teoksiin kuuluu Rounds (1944) jousiorkesterille. Hänen muita sävellyksiään ovat muun muassa yksitoista sinfoniaa. Diamond kuoli sydänvikaan New Yorkissa kesäkuussa 2005. == Lähteet == Luokka:Yhdysvaltalaiset säveltäjät Luokka:Vuonna 1915 syntyneet Luokka:Vuonna 2005 kuolleet
Modi

Modi oli skandinaavisessa mytologiassa toinen Thor-jumalan pojista, joka jäi eloon Ragnarökissä ja otti yhdessä velipuolensa Magnin kanssa haltuunsa isänsä ukonkirveen eli Mjölnerin. Hänen nimensä tarkoittaa ”Rohkeutta”. Modin äidistä ei ole Eddassa suoraa mainintaa, mutta Siv-jumalatarta pidetään yhtenä ehdokkaana. ==Lähteet== Luokka:Skandinaavien jumalat
Teoria miehistä

Teoria miehistä (Someone Like You...) on vuonna 2001 julkaistu romanttinen komedia. Se kertoo naisesta, joka etsii syytä miksi hänet jätettiin. Elokuvan on ohjannut Tony Goldwyn. == Näyttelijät == Luokka:Vuoden 2001 yhdysvaltalaiset elokuvat Luokka:Yhdysvaltalaiset romanttiset komediat Luokka:Elokuvat uudestavuodesta
Grete von Zieritz

Grete von Zieritz (10. maaliskuuta 1899 Wien – 26. marraskuuta 2001 Berliini) oli itävaltalainen säveltäjä ja pianisti. Hän opiskeli sävellystä Roderich Mojsisovics von Mojsvárin ja pianoa Hugo Kroemerin johdolla. Myöhemmin von Zieritz muutti Berliiniin. Hän ehti uransa aikana säveltää yli 250 teosta. == Lähteet == Luokka:Itävaltalaiset säveltäjät Luokka:Yli satavuotiaiksi eläneet itävaltalaiset Luokka:Vuonna 1899 syntyneet Luokka:Vuonna 2001 kuolleet
Aniak

Aniak on kaupunki Alaskassa. Se sijaitsee Kuskokwiminjoen etelärannalla 95 kilometriä Russian Missionista lounaaseen. Aniak on jupikkielinen sana, joka tarkoittaa "paikkaa josta se tulee ulos". Se viittaa paikkaan, jossa Aniakinjoki virtaa Kuskokwiminjokeen. Vuoden väestönlaskennassa Aniakissa asui 572 ihmistä. Näistä 68,36% edusti etnisesti Amerikan alkuperäiskansoja. == Historiaa == Vuonna 1914 Tom L. Johnson asettui asumaan kauan hylättynä olleeseen Aniakin alueen jupikkikylään ja avasi sinne kaupan ja postitoimiston. Jupikit Willie Pete ja Sam Simeon toivat perheensä Ohagamiutista Aniakiin. Kauppias nimeltään Semen Lukin löysi alueelta kultaa vuonna 1932. Aniak on nykyään alueen kaupallinen keskus. Useat sen asukkaista ovat kalastajia. == Lähteet == Luokka:Alaskan kaupungit
Big Trouble

Big Trouble on vuonna 2002 ensi-iltansa saanut musta komediaelokuva, joka pohjautuu pakinoitsija-kirjailija Dave Barryn kirjoittamaan romaaniin. Rikosfarssissa toinen toistaan hölmömmät tunarihahmot yrittävät salakuljettaa ydinpommia halpalennolla Miamista Bahamasaarille. Lentoyhtiöiden löysille turvatoimille irvaileva elokuva oli valmistumisvaiheessa loppukesästä 2001, mutta se jäädytettiin heti syyskuun 11. päivän terrori-iskujen tapahduttua. Se sai ensi-iltansa vasta keväällä 2002, muttei menestynyt kovin hyvin. == Näyttelijät == ==Lähteet== == Aiheesta muualla == * Luokka:Vuoden 2002 yhdysvaltalaiset elokuvat Luokka:Barry Sonnenfeldin ohjaamat elokuvat Luokka:Yhdysvaltalaiset mustan komedian elokuvat
Kuskokwimjoki

Kuskokwimjoki () on noin 1 165 kilometriä pitkä joki Lounais-Alaskassa. Se virtaa enimmäkseen Kuskokwim-vuorillaFacta 2001 s. 346 ja laskee Kuskokwimlahteen Beringininmereen. Kuskokwim on englanninkielinen väännös jupikkielisestä sanasta, joka tarkoittaa "isoa hidasta liikkuvaa asiaa". ==Lähteet== == Aiheesta muualla == Luokka:Alaskan joet Luokka:Beringinmereen laskevat vesistöt
Jumalan Kansan Raamattu

Jumalan Kansan Pyhä Raamattu on Uuras Saarnivaaran johdolla Kansanlähetyksessä tehty suomenkielinen raamatunkäännös, joka valmistui vuonna 1992. Käännös pohjautuu Vanhaan kirkkoraamattuun, ja siinä on korjattu sen virheitä sekä lisätty selityksiä. == Aiheesta muualla == * Käännösnäyte Luokka:Suomalaiset raamatunkäännökset
Raamattu Kansalle

Raamattu Kansalle on suomalainen raamatunkäännös, jonka on tarkoitus olla mahdollisimman uskollinen Raamatun alkuteksteille. Käännöstä toimittava yhdistys on samanniminen. Yhdistys perustettiin vuonna 1987. Raamattu Kansalle on syntynyt eräänlaisena vastalauseena Uuden kirkkoraamatun käännöstyölle, jonka monet piirit ovat katsoneet olevan liian epäuskollinen alkuteksteille. Raamatun käännöstyö tapahtuu noin 60 eri kristillisiin suuntauksiin kuuluvan kääntäjän talkootoiminnalla. Uuden testamentin käännös valmistui vuonna 1999. Vanhan testamentin puolelta Psalmien kirjan käännös valmistui vuonna 2002. Tarkistettu Uusi testamentti ja Psalmit ilmestyi vuonna 2009 ja nuorten pokkariversio vuonna 2010. Raamattu Kansalle Uusi testamentti ja Psalmit on julkaistu myös äänikirjana sekä sähköisiin lukulaitteisiin sopivana e-kirjana. Lopullinen koko Raamatun kattava käännös ilmestyi 26. kesäkuuta 2012. Dosentti Kari Latvuksen mukaan käännös ei noudata asetettua tavoitetta, sillä se ei ole uskollinen alkutekstille, mutta on valtaosin hyvää työtä tehtävänasettelunsa antamissa rajoissa.Raamattu vastaan Raamattu (Archive.org) == Lähteet == == Aiheesta muualla == * Raamattu Kansalle Luokka:Suomalaiset raamatunkäännökset Luokka:Suomalaiset evankelis-kristilliset järjestöt
Anvik

Anvik on kaupunki Alaskassa. Vuoden väestönlaskennassa kaupungin asukasluku oli 104. Näistä 90 % edusti etnisesti Amerikan alkuperäiskansoja. == Lähteet == == Aiheesta muualla == * Anvik Google Localissa Luokka:Alaskan kaupungit
Gareth

Gareth tai sir Gareth on yksi pyöreän pöydän ritareista. Hän on kuningas Lotin ja kuningas Arthurin sisaren Morgausen nuorin poika. Joissakin tarinoissa hän ja Gaheris ovat veljeksiä, mutta toisissa he ovat yksi ja sama henkilö. Sir Thomas Maloryn teoksessa Le Morte d’Arthur kookas ja komea Gareth saapuu Arthurin linnaan helluntaina, eikä suostu paljastamaan nimeään. Hän ilmoittaa kuningas Arthurille pyytävänsä tältä kolmea lahjaa. Ensiksi hän pyytää, että saisi jäädä hoviin sekä saada kylliksi ruokaa ja juomaa vuoden ajan. Kaksi seuraavaa lahjaa hän ilmoittaa pyytävänsä vuoden päästä. Arthur suostuu, koska arvelee pojan ylhäissyntyiseksi. Nuorukainen annetaan Sir Kayn huostaan, joka pilkkaa häntä ja antaa hänelle lempinimen "Aimokäsi" (alkuperäistekstissä "Beaumains"), mikä on viittaus Garethin suuriin kouriin. Kay laittaa hänet töihin linnan keittiöön.Malory 2000, s. 82–84 Vuoden päästä helluntaina Arthurin hoviin saapuu neito, joka kertoo, että hänen emäntänsä on joutunut pahamaineisen Punaisten tasankojen punaisen ritarin vangiksi. Silloin Gareth – joka edelleen tunnetaan nimellä Aimokäsi – ilmoittautuu pelastamaan vangiksi joutuneen naisen. Tämä on hänen toinen lahjapyyntönsä. Sen jälkeen hän pyytää, että Lancelot löisi hänet ritariksi. Tämä on Aimokäden viimeinen lahjapyyntö. Lancelot lyö hänet ritariksi ja Gareth paljastaa sen jälkeen Lancelotille oikean nimensä.Malory 2000, s. 85–86 Neito ja Gareth lähtevät yhdessä matkaan, vaikka neito vastustaa tätä. Neito pitää Garethia alempisäätyisenä ja solvaa häntä koko ajan kyökkipojaksi. Gareth voittaa kuitenkin matkan aikana mustan, punaisen ja vihreän ritarin. Lopulta neito paljastaa, että hänen nimensä on Linet ja että Punaisten tasankojen punaisen ritarin piirittämässä linnassa on hänen sisarensa Liones. Punaisten tasankojen punainen ritari odottaa linnan edustalla, että joku maineikas ritari saapuisi ottelemaan hänen kanssaan.Malory 2000, s. 87–94 Vaiheikkaiden seikkailujen jälkeen Gareth selviytyy lopulta linnaan, jossa Liones on vankina. Hän voittaa linnaa piirittävän punaisen ritarin, mutta säästää tämän hengen vannotettuaan ensin, että punaisen ritarin on mentävä kuningas Arthurin hoviin ja antauduttava Arthurin armoille. Gareth suoriutuu näin tehtävästään. Gareth rakastuu Lionesiin, mutta Linet kieltää heidän rakkautensa, kunnes Arthur sallii heidän mennä naimisiin. Vulgata-sykliin kuuluvassa proosakertomuksessa Mort Artu (Arthurin kuolema) Lancelot surmaa erehdyksessä Garethin, koska ei tunnista tätä kiivaassa taistelussa, kun kuningatar Guineverea ollaan pelastamassa. Tämän jälkeen Garethin veli Gawain vannoo kostoa Lancelotia vastaan ja käynnistää pyöreän pöydän ritarien hajaannuksen. == Lähteet == *Malory, Sir Thomas: Pyöreän pöydän ritarit. Karisto 2000. ISBN 951-23-1434-7 === Viitteet === Luokka:Pyöreän pöydän ritarit
Nerudan postinkantaja

Nerudan postinkantaja on vuonna 1983 valmistunut chileläinen draama, jonka Antonio Skármeta ohjasi samannimisen kirjansa pohjalta. Se kertoo posteljoonin ja runoilija Pablo Nerudan ystävyydestä. Elokuvassa puhutaan espanjaa. == Näyttelijät == == Myöhempi elokuvasovitus == Myöhempi ja kansainvälisesti tunnetumpi elokuvasovitus samasta Antonio Skármetan tarinasta on Il Postino – Posteljooni (1994). Luokka:Vuoden 1983 elokuvat Luokka:Draamaelokuvat Luokka:Chileläiset elokuvat
Atqasuk

Atqasuk on kaupunki Pohjois-Alaskassa. Vuoden väestönlaskennassa Atqasukin asukasluku oli 228. Näistä 95 % edusti etnisesti Amerikan alkuperäiskansoja. Kaupungin alueella sijaitsee Atqasuk Edward Burnell Sr. Memorial -lentokenttä, jonka yksi kiitotie palvelee keskimäärin 44:ää lentoa kuukaudessa. == Lähteet == Luokka:Alaskan kaupungit Luokka:North Slopen piirikunta
Udinese Calcio

thumb|250px|Stadio Friuli Mestarien liigan ottelussa kaudella 2006 Udinese Calcio on italialainen jalkapalloseura, joka pelaa maan pääsarjassa Serie A:ssa. Sen kotikaupunki Udine sijaitsee lähellä Slovenian rajaa. Seuran lempinimiä ovat Bianconeri (mustavalkoiset), Zebrette (pikkuseeprat), Friulani ja Udin etenkin paikallisten puhekielessä. Udinese Calcio perustettiin vuonna 1896 osana Società Udinese di Ginnastica e Schermaa. Ensimmäisellä kaudellaan seura voitti Kansallisen voimisteluliiton (FGNI) järjestämän alueturnauksen. Jotkut pitävät tätä Italian ensimmäisenä jalkapallomestaruutena, mutta sitä ei ole kuitenkaan ikinä virallisesti tunnustettu. Udinese nousi ensimmäisen kerran Serie A:han vuonna 1950 ja saavutti toistaiseksi parhaan sijoituksensa vuonna 1955, jolloin se oli peräti toinen. Udinese Calcio putosi pääsarjasta 1961–62 ja nousi sinne takaisin vasta vuonna 1979, vietettyään vuosia alasarjoissa, Serie C:ssäkin jopa 14 kautta. Sen jälkeen joukkue on ollut enimmäkseen Serie A:ssa käyden välillä Serie B:ssä. Kaudella 1997–98 Udinese Calcio sijoittui Serie A:ssa kolmanneksi, mikä on paras sijoitus sitten vuoden 1955. Kaudella 2005–06 joukkue pääsi ensimmäistä kertaa karsimaan Mestarien liigaan, kun se oli edellisenä kautena sijoittunut Serie A:ssa neljänneksi. Udinese Calcio eteni lohkovaiheeseen, mutta jäi lohkonsa kolmanneksi eikä päässyt kilpailussa jatkoon, vaan sai lohdutuspaikan UEFA Cupiin. == Saavutukset == * Mestarien liigan lohkovaiheessa 2005–06 * Useita UEFA Cup -osallistumisia * Intertoto Cupin voitto 1999–2000 * Serie A -pronssia 1997–98 * Serie A -nousut: 4 (1955–56, 1978–79, 1988–89 ja 1991–92) * Serie B -nousut: 3 (1938–39, 1948–49 ja 1977–78) * Serie C -cupin voitto 1978 * Mitropa Cupin voitto 1980 == Entisiä pelaajia == * Márcio Amoroso * Stephen Appiah * Abel Balbo * Oliver Bierhoff * Vincent Candela * Franco Causio (maailmanmestari 1982 pelatessaan Udinesessa) * Morgan De Sanctis * Luigi Del Neri * David Di Michele * Antonio Di Natale * Maurizio Domizzi * Roman Eremenko * Stefano Fiore * Giuliano Giannichedda * Al-Saadi al-Gaddafi * Thomas Helveg * Vincenzo Iaquinta (maailmanmestari 2006 pelatessaan Udinesessa) * Carsten Jancker * Marek Jankulovski * Martin Jørgensen * Sulley Ali Muntari * Giampiero Pinzi * David Pizarro * Nestor Sensini * Johan Walem * Zico * Dino Zoff == Entisiä valmentajia == * Stefano Colantuono * Serse Cosmi * Gianni De Biasi * Luigi Delneri * Giovanni Galeone * Luca Gotti * Francesco Guidolin * Roy Hodgson * Giuseppe Iachini * Alberto Malesani * Pasquale Marino * Luciano Spalletti * Andrea Stramaccioni * Igor Tudor * Julio Vélazquez * Alberto Zaccheroni == Aiheesta muualla == * Seuran kotisivu Udinese Luokka:Vuonna 1896 perustetut urheiluseurat Luokka:Udine
Raski

Raski eli leipäjuuri on perinteisesti ruisleivän nostatuksessa käytetty hapatin, joka sisältää maito- ja etikkahappobakteereja sekä villihiivoja. Raskia on säilytetty kuivattamalla leivontaan käytettävä puinen tiinu, jolloin bakteeri- ja hiivaitiöt voivat säilyä hyvissä olosuhteissa jopa vuosikymmeniä. == Valmistus == Raski valmistetaan taikinantekoa edeltävänä päivänä. Silloin sekoitetaan pieni erä niin sanottua siemenraskia veden ja jauhojen kanssa vellimäiseksi seokseksi. Raski käy 12-20 tuntia 26-30 °C lämpötilassa. Siemenraskin maitohappobakteerit ja hiivat käyttävät jauhoa ravinnokseen, lisääntyvät voimakkaasti ja muodostavat samalla maito- ja etikkahappoa, jolloin raski happanee ja tuottaa ruisleivän ominaisen happaman maun. Lopulliseen ruisleivän happamuuteen voidaan vaikuttaa muuttamalla maito- ja etikkahapposuhdetta käymislämpötilalla, käymisajalla sekä raskiseoksen jauhon ja veden suhteella. Yleensä raskissa syntyy enemmän maitohappoa kuin etikkahappoa. Molempia happoja tarvitaan hyvän ruisleivän makuun ja aromiin. == Historia == Ruisleivän kotileivonnan aikaan jokaisella talolla oli oma taikinanjuurensa, joka saattaa olla monien vuosikymmenten takaa. Samalla tavoin jokaisella leipomolla on tänäkin päivänä oma raskinsa. Hyvä ruisraskiosaaminen on keskeinen tekijä korkealaatuisen ruisleivän aikaansaamiseksi. Aiemmin hapanleipää tehtiin taikinajuuren avulla muistakin kotoisista viljoista (ohra, kaura, vehnä, tattari). ==Katso myös== * Taikinajuuri == Lähteet == * Vaasan Oy - Ruisleivän leivonta ===Viitteet=== == Aiheesta muualla == * Luokka:Leivonta
Franz Stahl

thumb|Franz Stahl Franz Stahl (s. 30. lokakuuta 1962) on yhdysvaltalainen muusikko ja kitaristi. Vuosina 1997-1999 Stahl tuli tunnetuksi Dave Grohlin johtaman Foo Fighters -yhtyeen kitaristina. 1980-luvulla Stahl toimi vuonna 1981 perustetun Scream-yhtyeen kitaristina, jossa hänen veljensä Peter toimi laulajana. Luokka:Vuonna 1962 syntyneet Luokka:Yhdysvaltalaiset kitaristit Luokka:Yhdysvaltalaiset rockmuusikot Luokka:Elävät henkilöt
Utqiagvik

Utqiagvik (inupiatuniksi Utqiaġvik, vuoteen 2016 virallisesti Barrow) on kaupunki Pohjois-Alaskassa. Se on Yhdysvaltojen pohjoisin asutettu paikka. Läheinen Point Barrow on Yhdysvaltojen pohjoisin kohta. Vuonna 2007 kaupungin asukasluku oli 3 982http://www.census.gov/popest/cities/tables/SUB- EST2007-04-02.csv (Sarake A21) (vuonna 4 581). Vuonna 2000 asukkaista 57,19 % katsoi kuuluvansa etnisesti Amerikan alkuperäisasukkaisiin. ==Historiaa== Utqiagvikin nimi tarkoittaa inupiatunin kielellä "paikkaa jossa pöllöjä metsästetään". Arkeologiset kaivaukset ovat osoittaneet että inupiatit ovat asuneet Utqiagvikin ympäristössä jo vuoden 500 tienoilla. Jäännöksiä 16 turpeeseen rakennusta asumuksesta on säilynyt Birnik-kulttuurin ajalta noin vuodelta 800. Aiemmin virallisena nimenä käytössä ollut Barrow tulee Point Barrow’sta, joka taasen on saanut nimensä vuonna 1825 brittiläisen sir John Barrow’in mukaan. Brittiläiset laivastoupseerit olivat alueella tutkimassa ja kartoittamassa Pohjois-Amerikan arktista rannikkoa. Yhdysvaltain armeija perusti meteorologisen ja magneettisen tutkimusaseman Utqiagvikiin vuonna 1881. Cape Smythe Whaling and Trading Station perustettiin vuonna 1893. Vuodesta 1888 Utqiagvikissa oli presbyteerikirkko ja postitoimisto avattiin vuonna 1901. Vuonna 1935 kuuluisa viihdyttäjä Will Rogers ja lentäjä Wiley Post tekivät suunnitellun pysähdyksen lentomatkallaan 25 kilometriä etelään Utqiagvikista. Noustessaan uudelleen heidän koneensa putosi jokeen surmaten molemmat. Putoamispaikalla on nykyään kaksi muistomerkkiä. Kaupungissa pidettiin 4. lokakuuta 2016 kansanäänestys, jonka nojalla kaupungin alkuperäinen inupiatuninkielinen nimi Utqiagvik päätettiin palauttaa sen viralliseksi nimeksi. Samalla kolonialistien antamalta nimeltä Barrow poistettiin sen virallinen asema.https://www.theguardian.com/us- news/2016/oct/16/alaskan-city-votes-to-take-traditional-inupiat-eskimo-name == Lähteet == == Aiheesta muualla == Luokka:North Slopen piirikunta Luokka:Alaskan kaupungit
William Goldsmith

William Goldsmith (s. 4. heinäkuuta 1972) on yhdysvaltalainen rock-muusikko ja rumpali. Goldsmith on soittanut useissa eri yhtyeissä, joista tunnetuin on Sunny Day Real Estate. Goldsmith soitti myös 1990-luvun puolivälissä yhdysvaltalaisessa rockyhtye Foo Fightersissa rumpuja. Goldsmithin soittoa kuullaan vuonna 1997 ilmestyneellä The Colour and the Shape -albumilla, mutta ei koko levyllä, vain kappaleilla Doll, Up in Arms ja My Poor Brain. Goldsmithin suurin esikuva on ollut The Who -yhtyeen Keith Moon. == Diskografia == ;Sunny Day Real Estate (1994–95; 98; 99-00) *Diary (1994) *Sunny Day Real Estate (1995) *How It Feels to Be Something On (1998) *Live (1999) *The Rising Tide (2000) ;Jeremy Enigk *Return of the Frog Queen (1996) (rummut kappaleessa: "Abegail Anne") ;Foo Fighters *The Colour and the Shape (1997) – (rummut kappaleissa "Doll", "Up in Arms" kertosäe: "My Poor Brain", "The Colour and the Shape", and "Down in the Park" (10th Anniversary Edition) ;Mary Lou Lord *Got No Shadow (1998) (rummut kappaleessa "Subway") ;Replikants *Slickaphonics (1999) ;The Fire Theft *The Fire Theft (2003) Luokka:Vuonna 1972 syntyneet Luokka:Yhdysvaltalaiset rockmuusikot Luokka:Yhdysvaltalaiset rumpalit Luokka:Elävät henkilöt
Concerto for Group and Orchestra

Concerto for Group and Orchestra on Deep Purplen ja Royal Philharmonic Orchestran vuonna 1969 esittämä konsertto rockyhtyeelle ja orkesterille. Teoksen sävelsi kosketinsoittaja Jon Lord. Konsertto äänitettiin 24. syyskuuta 1969 Lontoon arvostetussa Royal Albert Hallissa ja julkaistiin albumina saman vuoden joulukuussa. Teos on perinteisen klassisen konserton tavoin kolmiosainen. Albumilla kapellimestarina toimi Malcolm Arnold. Konsertto oli uraauurtava, sillä se oli ensimmäisiä populaarimusiikin ja klassisen musiikin yhdistäviä teoksia. Se oli myös Deep Purplen läpimurto kotimaassaan Englannissa. Yhtiö meni pian levyn julkaisun jälkeen konkurssiin eikä ehtinyt tehdä isoa painosta albumista. Purplen ja orkesterin lämmittelysetit sekä encore on julkaistu albumin CD-painoksissa. == Kappaleet == # # # === CD- painoksen bonuskappaleet === * Hush (vuoden 2002 painoksessa) 4:42 * Wring That Neck (vuoden 1990 ja 2002 painoksessa) 13:23 * Child In Time (vuoden 1990 ja 2002 painoksessa) 12:06 * Third Movement: Vivace - Presto (encore) (vuoden 2002 painoksessa) 13:09 * Malcolm Arnold's 6th Symphony (vuoden 2002 SACD- painoksessa) == Vuoden 2002 DVD == === Sisältö === # Intro (Jon Lordin ja Malcolm Arnoldin haastattelut) # Moderato Allegro # Andante (Second Movement) # Vivace Presto (Third Movement) ;Bonusmateriaali * Encore (Third Movement reprise) * Jon Lordin kommenttiraita * Kuvagalleria == Kokoonpano == * Ian Gillan – laulu * Ritchie Blackmore – kitara * Jon Lord – kosketinsoittimet * Roger Glover – basso * Ian Paice – rummut * Royal Philharmonic Orchestra Malcolm Arnoldin johdolla == Lähteet == Luokka:Vuoden 1969 konserttitallenteet Luokka:Deep Purplen konserttitallenteet Luokka:Konsertot Luokka:Konserttielokuvat
Riipuskala

Riipuskala (; ) on kylä Karjalan tasavallan Aunuksen piirin Aunuksen kaupunkikunnassa Venäjällä. Se sijaitsee Alavoisenjoen rannalla viisi kilometriä Aunuksen asemalta maanteitse lounaaseen. Kylässä on 757 asukasta (vuonna 2011). 1900-luvun alussa Riipuskala lähiseutuineen muodosti Aunuksen läänin Aunuksen kihlakuntaan kuuluneen volostin eli kunnan, johon kuuluivat Riipuskalan, Alavoisen, Juoksielan, Latvan, Riiskalan, Ulvanan ja Yllösen kyläkunnat. Vuonna 1905 siinä oli yhteensä 119 kylää ja 6 200 asukasta. Volosti käsitti Alavoisen- ja Yllösenjoen tiheään asutut jokivarret Aunuksen kaupungin ympäristössä. Se rajoittui luoteessa Vitelen, koillisessa Kotkatjärven ja kaakossa Nekkulan kuntiin sekä lounaassa Laatokkaan. Laatokan rannalla oli pieni Ondrusovan luostari. Seutu oli tunnettu siellä valmistetuista hevoskärryistä ja reistä sekä oljen punonnasta ja nahkatöistä. Vuodesta 1927 lähtien Riipuskala toimi Aunuksen piiriin kuuluneen kyläneuvoston keskuksena. Vuonna 1933 siellä oli noin 1 550 asukasta, joista lähes kaikki olivat karjalaisia. Myöhemmin kylät liitettiin Aunuksen kyläneuvostoon. Huohpoila eli Sozoila (Sozoila), Šokkoila, Tšongiela (Tšengelitsy), Vaatšila (Vattšelitsy), Vaikkoila (Vaikoila) ja Ylä-Sieksi (Verhnjaja Sedoksa) yhdistettiin Riipuskalaan vuonna 1957. Riipuskalan kautta kulkee Aunuksen ja Sortavalan välinen maantie A130. Palveluihin kuuluvat peruskoulu, kulttuuritalo, kirjasto ja posti. Kylässä on ortodoksinen kirkko. ==Lähteet== Luokka:Aunuksen piirin asutut paikat Luokka:Itä-Karjalan entiset kunnat
Morgause

Morgause on kuningas Arthuriin liittyvissä legendoissa Arthurin sisarpuoli. Morgause on Igrainen ja hänen ensimmäisen aviopuolisonsa Gorloisin tytär. Vulgata-syklin tarinoissa ja Maloryn Le Morte d’Arthur -kirjassa Morgausella on ollut insestinen suhde Arthuriin, ja heille on syntynyt siitä poika Mordred, Arthurin päävihollinen. Morgause on naimisissa kuningas Lotin, Arthurin vihollisen, kanssa. Heillä on neljä poikaa: Gawaine, Agravaine, Gaheris ja Gareth. Morgausella on myöhemmin suhde ritari Lamorakin kanssa, ja hänen poikansa Gaheris surmaa äitinsä, kun löytää heidät vuoteesta. Useissa uudemmissa legendojen tulkinnoissa Morgausen ja Morgan le Fayn hahmot on yhdistetty. == Lähteet == Luokka:Kirjallisuuden henkilöhahmot Luokka:Tarut kuningas Arthurista
Glenn Hughes

Glenn Hughes (s. 21. elokuuta 1951 Staffordshire, Englanti) on brittiläinen muusikko. Hän aloitti uransa funkyhtye Trapezessa, jossa hän lauloi ja soitti bassoa ja oli samalla keulahahmo. Vuonna 1973 Hughes liittyi Deep Purplen basistiksi, mutta hän myös lauloi yhtyeessä David Coverdalen ohella. Hughes oli mukana kolmella Deep Purplen albumilla: Burn, Stormbringer ja Come Taste the Band (kokoonpanot Mk3 ja Mk4). Deep Purplen neljännen kokoonpanon hajottua vuonna 1976 Hughes aloitti soolouran. Deep Purplen ajoilta hänelle jäi huumeriippuvuus, josta hän pääsi eroon vasta 1990-luvulla. Hughesin vahva lauluääni oli huomattu jo kauan sitten, ja Tony Iommi otti hänet Black Sabbathin laulajaksi vuonna 1986. Päihdeongelmat pakottivat hänet kuitenkin lähtemään yhtyeestä. Hughes ehti levyttää Black Sabbathin kanssa albumin Seventh Star. Hughes lauloi KLF:n vuonna 1992 julkaistulla America: What Time Is Love? -singlellä. Päästyään eroon huumeriippuvuudesta Hughes on jatkanut soolouraansa ja tehnyt levyjä muun muassa Gary Mooren, Black Sabbathin Tony Iommin ja Joe Lynn Turnerin kanssa. Kaksi albumiaan, Soul Mover (2005) ja Music For the Divine (2006), hän on tehnyt yhteistyössä Red Hot Chili Peppersin muusikoiden kanssa. Vuonna 2003 Hughes soitti Rata Blancan kanssa. Hughes toimi vuosina 2009–2013 superyhtye Black Country Communionin laulaja- basistina sen hajoamiseen saakka, ja sen jälkeen hän kiersi superyhtye Kings of Chaosin mukana ennen kuin vuonna 2013 perusti uuden yhtyeen, joka kantaa nimeä California Breed. == Sooloalbumit == *Play Me Out (1977) *L.A. Blues Authority Volume II: Glenn Hughes - Blues (1992) *From Now On... (1994) *Burning Japan Live (1994) *Play Me Out (Special Edition) (1995) *Feel (1995) *Addiction (1996) *Greatest Hits: The Voice Of Rock (1996) *Talk About It (EP) (1997) *The God Of Voice: Best Of Glenn Hughes (1998) *The Way It Is (1999) *From The Archives Volume I - Incense & Peaches (2000) *Return Of Crystal Karma (2000) *A Soulful Christmas (2000) *Days Of Avalon (2001) *Building The Machine (2001) *Different Stages...Best Of Glenn Hughes (2002) *Songs In The Key Of Rock (2003) *Soulfully Live In The City Of Angels (DVD ja CD) (2004) *Soul Mover (2005) *Freak Flag Flyin' (2005) *Music for the Divine (2006) *Cd & Dvd - Live in Australia (2007) *First Underground Nuclear Kitchen (2008) *Resonate (2016) == Aiheesta muualla == * Glenn Hughesin kotisivu * Katso Glenn Hughesin Soul Mover -musiikkivideo Luokka:Black Sabbathin jäsenet Luokka:Brittiläiset funkmuusikot Luokka:Deep Purplen jäsenet Luokka:Englantilaiset basistit Luokka:Englantilaiset rocklaulajat Luokka:Vuonna 1951 syntyneet Luokka:Elävät henkilöt
Trapeze

Trapeze oli brittiläinen rockyhtye. Sen musiikissa oli vaikutteita funkista. Trapeze perustettiin maaliskuussa 1969. Sen perustajajäsenet olivat Glenn Hughes, Mel Galley ja Dave Holland. Hughes lähti yhtyeestä vuonna 1973 liittyäkseen Deep Purpleen. Galley ja Holland onnistuivat pitämään Trapezen koossa, kunnes Holland vuonna 1979 jätti yhtyeen liittyäkseen Judas Priestiin. Trapeze hajosi pian tämän jälkeen. Holland perusti yhtyeen uudelleen vuonna 1990, mutta se hajosi jälleen vuonna 1994. ==Diskografia== ===Studioalbumit=== * Trapeze (1970) * Medusa (1970) * You Are the Music...We're Just the Band (1972) * Hot Wire (1974) * Trapeze (1975) * Running (1978, Germany issue of Hold On) * Hold On (1979) ===Livealbumit=== * Live in Texas: Dead Armadillos (1981) * Welcome to the Real World: Live at the Borderline (1993) * Live: Way Back to the Bone (1998) * Live at the Boat Club 1975 (2006) ===Kokoelmat=== * The Final Swing (1974) * Way Back to the Bone (1986) * High Flyers: The Best of Trapeze (1996) * On the Highwire (2003) ===Singlet=== * "Send Me No More Letters" (1969) * "Black Cloud" (1970) * "Coast to Coast" (1972) * "On the Sunny Side of the Street" (1975) * "Don't Ask Me How I Know" (1979) * "Running Away" (1980) Luokka:Brittiläiset rockyhtyeet
Lindjärvi

Lindjärvi eli Lintujärvi (; ) on kylä Karjalan tasavallan Kontupohjan piirin Hirvaksen kunnassa Venäjällä. Se sijaitsee Suunujoen muodostaman samannimisen järven rannalla 42 kilometriä Hirvaksesta länteen. Kylässä on yhdeksän asukasta (vuonna 2013). Lindjärven pogosta mainitaan ensimmäisen kerran 1500-luvun lopulla. Se oli eteläisin Novgorodin Lapin pogostoista. 1900-luvun alussa Lindjärvi kuului Poventsan kihlakunnan Mäntyselän volostiin, jossa se lähikylineen muodosti Lindjärven kyläkunnan. Pogostan eli Ylävaaran (ven. Verhnjaja Gora) lisäksi kyläkuntaan kuuluivat Alangon (Ponizovje), Hokanmäen (Fokina Gora), Koikarin, Korpijärven (Korbozero), Lindjärven Sununsuun (Ussuna Lindozera) ja Uloisen eli Melaselän (Meloselga) kylät. Lindjärven kyläryhmän muodostaneissa Ylävaaran eli Ylikylän, Alangon ja Sununsuun kylissä oli vuonna 1905 59 taloa, 370 asukasta ja koulu. Neuvostoaikana perustettiin aluksi Petrovskin piiriin kuulunut Lindjärven kyläneuvosto. Vuonna 1933 siellä oli 698 asukasta, joista 668 oli karjalaisia, 21 venäläisiä ja 9 muiden kansallisuuksien edustajia. Toisen maailmansodan jälkeen kyläneuvoston keskus oli Hamanniemessä (Fomin Navolok), josta se vuonna 1958 siirrettiin Kaidozeron taajamaan. Lindjärven kyläneuvosto lakkautettiin vuonna 1960 ja Lindjärven kylä siirrettiin ensin Jyrkänmäen (Jurkostrov) kyläneuvostoon, joka vuonna 1962 liitettiin Hirvaksen taajamaneuvostoon. Lindjärven pogostalla kohosivat vuonna 1634 rakennettu Pyhän Nikolaoksen ja vuonna 1881 pystytetty Neitsyt Marian syntymän kirkot. Lähistöllä asuneiden rajavartijoiden kerrotaan käyttäneen ne polttopuiksi toiseen maailmansotaan mennessä. Sodan alussa kylät evakuoitiin ja poltettiin. Nykyään Lindjärvi on lähinnä kesäasutusGeneralnyi plan, s. 35.. Sinne johtaa paikallistie JyrkänmäestäGeneralnyi plan, s. 38.. Kylään ei ole linja-autoyhteyttäGeneralnyi plan, s. 54.. Lähistöltä on löydetty useita kivikautisia asuinpaikkojaGeneralnyi plan, s. 10.. Suunujoelle suunnitellaan kahden vesivoimalaitoksen rakentamistaGeneralnyi plan, s. 52.. ==Lähteet== * ===Viitteet=== Luokka:Kontupohjan piirin asutut paikat
Fishbone

Fishbone on Kaliforniassa vuonna 1984 perustettu yhtye, joka sekoittelee musiikissaan muun muassa skata, reggaeta, funkkia, punkkia, funk rockia, metallia, rappia. Alkuperäiset jäsenet olivat John Norwood Fisher (basso, laulu), Fish Fisher (rummut), Angelo Christopher Moore (laulu, saksofoni), Kendall Rey Jones (kitara), Christopher Gordon Dowd (laulu, koskettimet, pasuuna), "Dirty" Walter A.Kibby II (laulu, trumpetti). Myöhemmin kokoonpano vaihtui kuitenkin useita kertoja vakiojäseniksi muodostuivat Angelo Moore ja Norwood Fisher, jotka ovat vieläkin mukana. Samoihin aikoihin (1984) Los Angelesin funk rock -piireistä nousi yhtyeitä, kuten Red Hot Chili Peppers ja Jane's Addiction. Myöhemmin Fishbone teki kiertueen Red Hot Chili Peppersin kanssa ja yhtyeet tekevät edelleen yhteistyötä: muun muassa The Psychotic Friends Nuttwerx:llä vierailee Flea ja Chad Smith kappaleessa "Shakey Ground". Fishbone on usein ottanut kantaa rotuennakkoluuloihin. ==Jäsenet== ===Nykyiset jäsenet (2006)=== *John Norwood Fisher (basso, laulu) *Angelo Christopher Moore "Dr Mad Vibe" (laulu, saksofoni, theremin) *John Steward (rummut) *John Mcknight (vetopasuuna, laulu) *Rocky George (kitara) *Tori Ruffin (kitara) *Curtis Storey jr (trumpetti) *Dre Gibson (kosketinsoittimet, laulu) ===Entiset jäsenet=== *Kendal Rey Jones (kitara) *Fish Fisher (rummut) *Christopher Gordon Dowd (laulu, koskettimet, pasuuna) *"Dirty" Walter A.Kibby II, "Dog King of the Freaks" (laulu, trumpetti) *John Bigham (kitara) *Spacey-T (kitara/laulu) ==Diskografia== ===Albumit=== *(1985) Fisbone (ep) *(1986) In Your Face *(1988) Truth and Soul *(1991) The Reality of My Surroundings *(1993) Give A Monkey A Brain And He'll Swear He's The Center Of The Universe *(1996) Chim Chim's Badass Revenge *(2000) The Psychotic Friends Nuttwerx *(2002) Live at Temple Bar *(2005) Live in Amsterdam (cd+dvd) *(2007) Still Stuck in your Throat ===Video ja DVD=== *(1992) Past to Present *(2004) Critical Times: Hen House sessions *(2005) Live in Amsterdam == Musiikkivideot == *(1985) Modern Industry *(1985) Party at Ground Zero *(1986) When Problems Arise *(1987) Jamaica Ska *(1987) It's a Wonderful Life *(1988) Freddie's Dead *(1991) Sunless Saturday *(1991) Everyday Sunshine *(1993) Unyielding condition *(1993) Servitude *(1993) Swim *(2005) Date Rape ==Keikat== ===Keikat Suomessa=== 2002: *08.11.2002 Klubi (Tampere) *09.11.2002 Nosturi (Helsinki) 2003: *06.06.2003 Lutakko (Jyväskylä) *07.06.2003 Nosturi (Helsinki) *08.06.2003 Klubi (Tampere) Luokka:Yhdysvaltalaiset rockyhtyeet
Mäntyselkä

Mäntyselkä (; ) on kylä Karjalan tasavallan Karhumäen piirin Tšopinan kunnassa Venäjällä. Se sijaitsee Semsjärven etelärannalla 32 kilometriä Tšopinasta länteen. Kylässä ei ole vakituista asutusta (vuonna 2013). Semsjärven pogostaan kuulunut Mäntyselän eli Suvipään kylä mainitaan ensimmäisen kerran 1500-luvun lopussa. 1900-luvun alussa se oli Aunuksen läänin Poventsan kihlakuntaan kuuluneen volostin eli kunnan keskus. Mäntyselän volosti jakautui Kumsjärven, Lindjärven ja Pyhäniemen kyläkuntiin. Lännessä se rajoittui Poventsan kihlakunnan Porajärven, pohjoisessa Paatenen, koillisessa Petrovski Jamin ja kaakossa Sungun volosteihin, etelässä Petroskoin kihlakunnan Kontupohjan ja Munjärven volosteihin sekä lounaassa Suomeen. Vuonna 1905 volostin 33 kylässä oli lähes 4 100 asukasta. Mäntyselän kylässä oli 12 taloa, koulu ja 105 asukasta. Neuvostoaikana perustettiin Karhumäen piiriin kuulunut Mäntyselän kyläneuvosto. Vuonna 1933 sen 14 asutuksessa oli 1 200 asukasta, joista lähes kaikki olivat karjalaisia. Toisen maailmansodan jälkeen Mäntyselkä liitettiin Kumsin kyläneuvostoon. ==Lähteet== Luokka:Itä-Karjalan entiset kunnat Luokka:Karhumäen piirin asutut paikat
Aseseppä

Aseseppä toimii käsityöammattilaisena useimmiten itsenäisenä yrittäjänä tai työntekijänä aseteollisuudessa. Asesepän työ tehdään yleensä verstaassa. Yleisimpiä työvälineitä ovat muun muassa sorvit, jyrsimet, porakoneet, hiomakoneet ja erilaiset käsityövälineet. Asesepän täytyy osata työstää sekä metallia että puuta. Yleisimpiä työkohteita ovat metsästysaseet, urheiluaseet ja virka-aseet. Asesepän työ on luvanvaraista toimintaa. Asesepäksi voi Suomessa opiskella Ikaalisten käsi- ja taideteollisuusoppilaitoksessa. Aiemmin asesepäksi pystyi opiskelemaan myös Rovaniemellä, ammatillisessa aikuiskoulutuskeskuksessa. ==Tehtäviä== Ase voidaan valmistaa joko kokonaan alusta asti itse tai ase voidaan koota valmiista osista joita ovat muun muassa piippu, lukko, lukkorunko, tukki ja tähtäimet. Aseeseen tehtävät muunnostyöt ovat usein lukon muutoksia, kaliiperin muuttaminen, tähtäinten säätö ja muutostyöt kuten esimerkiksi tukin muokkaaminen soveltumaan esimerkiksi ampujan pituudelle. Korjaustyöt ovat yleensä rikkoutuneiden metalli- tai puuosien korjausta tai vaihtamista. Tällaisia ovat muun muassa nallipiikki, tukin puuosat, tähtäimet ja iskurit. Entisöintityöt ovat yleensä vanhojen aseiden restauroimista mahdollisimman lähelle alkuperäistä kuntoa. Yleisimpiä huoltotöitä ovat koneiston sekä piippujen huollot. Koristetöitä ovat muun muassa erilaiset kaiverrukset, upotukset ja pintakäsittelyt metalliin ja puuhun. Kuva:Buechsenschaffter-1568.png|Asesepän työn esittelyä vuoden 1568 saksalaisessa julkaisussa. Kuva:Checkering Duane1.JPG|Aseseppä viimeistelee aseen tukkia. Kuva:GP35_Gravé_JPG1.jpg|Kaiverruksilla koristeltu pistooli. Kuva:Usfa-engraving.gif|Kaiverruksen yksityiskohta. ==Aiheesta muualla== *Suomen Aseseppien Yhdistys ry. *Asesepän ammatinkuvaus (Avo-ohjelma) Luokka:Asetekniikka Luokka:Käsityöammatit
Videle

Videle on: * Videle, kaupunki Romaniassa * Karjalan tasavallassa sijaitsevasta Vitelen kylästä ja entisestä kunnasta toisinaan käytetty nimi
Adam Jones

Adam Thomas Jones (s. 15. tammikuuta 1965, Libertyville, Illinois, Yhdysvallat) on amerikkalaisen progressiivista metallia soittavan yhtyeen Toolin kitaristi. Hän toimii myös Melvinsin kiertuekitaristina ja on vieraillut muutamilla Melvinsin albumeilla. Hän on esiintynyt myös Jello Biafran ja Melvinsin yhteisellä kiertueella ja vieraili albumeilla Never Breathe What you Can't See ja Sieg Howdy!. Jones vastaa Toolin animoiduista musiikkivideoista. Jones on myös taidemaalari. Jones aloitti lapsena viulun soiton. Vuonna 1980 hän perusti Tom Morellon kanssa yhtyeen Electric Sheep, joka kuitenkin hajosi myöhemmin. Jones soitti yhtyeessä bassoa. Hän muutti Los Angelesiin ja ryhtyi opiskelemaan Hollywoodin meikkausakatemiassa. Hän opiskeli myös elokuvien erikoistehosteiden tekemistä. Kalifornian vuosinaan Jones tapasi Maynard James Keenanin, Paul d'Amourin ja Danny Careyn, ja vuonna 1990 he perustivat Toolin. Jones omistaa useita Gibson Les Paul -kitaroita ja käyttää Diezelin, Marshallin ja Mesa Boogien vahvistimia sekä Ibanezin pedaaleja. == Lähteet == ==Aiheesta muualla== *Adam Jonesin virallinen kotisivu Luokka:Yhdysvaltalaiset kitaristit Luokka:Yhdysvaltalaiset rockmuusikot Luokka:Yhdysvaltalaiset musiikkivideo-ohjaajat Luokka:Vuonna 1965 syntyneet Luokka:Elävät henkilöt
Viteleen piiri

Viteleen eli Vitelen piiri () oli paikallishallintoalue Neuvostoliittoon kuuluneessa Karjalan autonomisessa sosialistisessa neuvostotasavallassa vuosina 1927–1930. Vuonna 1927 perustettu Viteleen piiri käsitti entiset Vitelen ja Tulemajärven kunnat sekä ja lähes puolet Vieljärven kunnasta. Sen pinta-ala oli 2 779 neliökilometriä. Vuoden 1926 väestönlaskennan mukaan piirissä oli 11 700 asukasta, joista 97,1 % oli karjalaisia, 1,7 % venäläisiä ja 1,0 % suomalaisia. Piiriin kuului kymmenen kyläneuvostoa: Kinelahti, Kolatselkä, Nälmäjärvi, Palalahti, Pultsoila, Rajakontu, Suurmäki, Tuulos, Vieljärvi ja Vitele. Hallinnollinen keskus oli Viteleen kylä. Asutuskeskuksia oli yhteensä 188, joista suurimmat olivat lähes 400 asukkaan Rajakontu sekä kahden–kolmensadan asukkaan Jyrkilä, Ylänkö, Suuripuoli, Palalahti, Knässinä, Vieljärvi ja Kinelahti. Rajakonnun kylässä oli tulli- ja rajavartioasema. Vitelen piiri lakkautettiin vuonna 1930, jolloin sen eteläosa (suunnilleen entinen Vitelen kunnan alue) liitettiin Aunuksen ja pohjoisosa (suunnilleen entisten Tulemajärven ja Vieljärven kuntien kuntien alueet) Prääsän piiriin. ==Lähteet== Luokka:Karjalan tasavallan entiset piirit
Karhuvuori (Kotka)

Karhuvuori on kaupunginosa Kotkan länsiosassa. Karhuvuoren alue liitettiin laajan alueliitoksen yhteydessä Kymin kunnasta Kotkaan vuonna 1954. == Rakennukset == Kaupunginosa on tyypillinen 1960–1970-lukujen lähiö, jossa rakennuskanta muodostuu 3–4-kerroksisista elementtikerrostaloista. Myöhemmin alueelle on tehty jonkin verran täydennysrakentamista. Muutamat peruskorjatut kerrostalot, joihin on rakennettu muun muassa hissi, kuuluivat Kotkan asuntomessujen oheiskohteisiin vuonna 2002. Kaupunginosan alueella sijaitsee Steveco-areena (Karhuvuoren urheilutalo), joka toimii Korisliigassa pelaavan KTP-Basketin ja koripallon naisten SM-sarjassa pelaavan Peli-Karhujen kotiareenana. Muita merkittäviä rakennuksia ovat Karhuvuoren koulu (luokat 6–9) ja Karhuvuoren vesitorni. Karhuvuoressa toimii myös Kotkan kaupunginkirjaston lähikirjasto. == Maine == Karhuvuorta pidetään yleisesti ottaen yhtenä Suomen huonoimmista lähiöistä, johtuen alueen korkeasta työttömyysprosentista sekä lukuisista alueella tapahtuneista väkivaltarikoksista. Monet alueen pitkäaikaiset asukkaat pitävät Karhuvuorta kuitenkin mainettaan parempana. == Lähteet == Luokka:Kotkan kaupunginosat Luokka:Suomen lähiöt Luokka:Kymenlaakson maakunnan entiset taajamat
DTMF

DTMF (engl. Dual-tone multi-frequency, myös Touch Tone tai Tone Dialing) on puhelinlaitteissa käytetty numeroiden äänitaajuusvalinta. Aikaisemmin käytettiin hidasta impulssivalintaa, jossa valittava numero ilmoitetaan pulssien määrällä pulssisarjoissa. Äänitaajuusvalinnassa kukin numero on koodattu kahdeksi toisiinsa epäharmonisessa suhteessa olevan taajuuden muodostamaksi ääneksi. Näin varmistetaan, että käytännössä mitkään luonnolliset äänet eivät puhelimen mikrofoniin tullessaan pääse aiheuttamaan virheellistä numerovalintaa.Technical Features Q.23. International Telecommunication Union ITU. Viitattu 9.7.2017. Näppäintä vastaavat taajuudet 1 209 Hz 1 336 Hz 1 477 Hz 1 633 Hz 697 Hz 1 2 3 A 770 Hz 4 5 6 B 852 Hz 7 8 9 C 941 Hz * 0 # D ==Lähteet== Luokka:Puhelintekniikka
Kalakoulu

Kalakoulu eli Suomen kalatalous- ja ympäristöinstituutti (nyk. Ammattiopisto Livia Parainen) on Paraisten Kirjalassa, Kaarinasta Paraisille johtavan maantien 180 läheisyydessä, Hessundin sillan itäpuolella toimiva Ammattiopisto Livian yksi ammatillisen koulutuksen toimipaikoista. Koulun opiskelijat valmistuvat moniin kalatalousalan tehtäviin, kuten mm. ammattikalastajaksi, kalavesienhoitajaksi, kalanjalostajaksi, kalamestariksi, kalanviljelijäksi, kalastuksenohjaajaksi ja kalastusoppaaksi. Aikoinaan koulun omisti kokonaan Suomen valtio, kalakoulun nimi oli tuolloin Valtion Kalatalousoppilaitos. Vuoden 2011 alusta oppilaitos on kuulunut Kaarinan, Paimion ja Paraisten kuntien yhteiseen Peimarin koulutuskuntayhtymään ja on jatkanut toimintaansa ensin nimellä Ammattiopisto Livian Kalatalous- ja ympäristöopisto. Nykyään Livia ei nimeä enää koulujaan erillisiksi opistoiksi, vaan toimipaikan nimi on Ammattiopisto Livia Parainen. Koululla on käytännön opetusta varten oppimisympäristöjä, kuten kalanviljelylaitos, jossa on moderni kiertovesilaitos poikaskasvatukseen, tilat pyydysrakennukseen, kalanjalostuslaitos sekä veneitä merenkulkuun, kalastukseen sekä kalastusopastukseen. ==Lähteet== ==Aiheesta muualla== * Ammattiopisto Livia: Opistot - Kalatalous- ja ympäristöopisto Luokka:Suomen ammattioppilaitokset Luokka:Paraisten oppilaitokset
The Snow Goose

The Snow Goose on Camelin kolmas, ja samalla läpimurtoalbumi, joka julkaistiin toukokuussa 1975. Albumi on Camelin yksi arvostetuimmista, se oli myös yhtyeen ensimmäinen konseptialbumi. Levy perustuu Paul Gallicon kirjaan The Snow Goose. Levyn katsotaan kuuluvan progressiivisen rockin konseptialbumien parhaimmistoon. Se on kokonaan instrumentaali. Levy kertoo haavoittuneesta linnusta, jonka tyttö nimeltä Fritha löytää ja vie tämän vanhassa majakassa asuvan erakon, Rhayaderin, luo hoitoon. Rhayader parantaa linnun. Tarinalla on kuitenkin surullinen loppu, sillä Rhayader kuolee sodassa pelastaessaan englantilaisia sotilaita Dunkerquesta. Rhayader on kaupunki Walesissa ja tarkoittaa kymrinkielellä vesiputousta. Vuonna 2002 Decca Records julkaisi levystä uudelleenmasteroidun version, jossa on viisi lisäkappaletta. Lisäksi 19. toukokuuta 2009 julkaistiin Deluxe Edition, jonka bonuslevy sisältää teoksen liveversiona. == Kappaleet == *Kaikki kappaleet kirjoittaneet Andrew Latimer ja Peter Bardens. A-puoli # # # # # # # # # B-puoli # * # # # # # # ===Vuoden 2002 remasteroidun CD-version bonuskappaleet=== *Kaikki kappaleet paitsi "Freefall" kirjoittaneet Latimer ja Bardens. # * # # # # ===Deluxe Editionin bonuslevy (2009)=== *Kappaleet ovat liveversioita. # # # # # # # # # # # # == Kokoonpano == *Andrew Latimer – sähkö-, akustinen- ja slidekitara, huilu *Peter Bardens – urut, sähköpiano, piano, minimoog *Doug Ferguson – bassokitara *Andy Ward – rummut, lyömäsoittimet ==Arvostelut== *Allmusic () linkki ==Lähteet== Snow Goose Snow Goose Snow Goose
Ajoverkko

Ajoverkko on kalaverkko, joka liikkuu vedessä joko aluksen hinaamana tai itsekseen ajelehtien. Sen yläreunaa pidetään kohoilla veden pinnassa tai pinnan lähellä. Alareunaan asennettujen painojen avulla verkko pidetään pystysuorassa.EU:n ajoverkkojen käyttökieltoa koskevan päätöksen tarpeellisuus Euroopan komissio 1998 Tonnikalaa on kalastettu perinteisesti kilometrien pituisilla ajoverkoilla. Luonnonsuojelijat vastustavat tätä, koska verkkoon takertuu myös delfiinejä, pyöriäisiä, kilpikonnia ja muita uhanalaisia vesieläimiä. Lohen ajoverkkokalastus on herättänyt Suomessa voimakkaita tunteita; jokilohen perinteisien kalastajien mukaan Ahvenanmaalla tehtävä ajoverkkokalastus pienentää lohikantoja liikaa. Itämerellä ajoverkkokalastus päättyi Euroopan unionin päätöksellä vuonna 2008. Päätös johtui osaltaan myös EU:n päätöksestä suojella pyöriäistä. == Lähteet == == Aiheesta muualla == * Maailman suurin apaja Ajoverkkokalastusta Beringinmerellä. Luokka:Kalanpyydykset
Suomukala

Suomukala on kotimaisten perinteisten kauppakalojen (hauki, ahven, lahna ym.) yhteisnimitys. Suomukala-nimityksellä ei ole biologista merkitystä esimerkiksi kalalajien sukulaisuussuhteiden arvioinnissa, vaan kysymyksessä on puhtaasti käyttötalouteen liittyvä määre. Tärkeimmistä kauppakaloista silakkaa, kilohailia, muikkua ja kuoretta ei katsota suomukaloiksi. Sama koskee lohensukuisia kaloja. == Aiheesta muualla == * Suomukalojen kauppa ja markkinat seminaari 2005 Luokka:Kalat
Melodraama

Melodraama (kreikan sanoista meloidia, ’laulu’, ja drama, ’toiminta’) on tunteisiin voimakkaasti vetoava, ylitunteellinen ja teatraalinen kuvaus, yleensä näytelmä tai elokuva. Melodraaman aiheena ovat usein perhe- ja parisuhdeongelmat, identiteetin etsiminen, luokkaerot sekä miehen ja naisen roolit. Melodraamaan kuuluu tavallisesti paatos, moraalinen vastakkainasettelu, deus ex machina -ratkaisut, fyysinen toiminta ja jännitys. Keskeiset henkilöt ovat tavallisesti stereotyyppisesti joko äärimmäisen hyveellisiä sankareita tai poikkeuksellisen epäinhimillisiä konnia. Melodraaman rakenteessa on usein toistoa ja takaumia. Loppu on usein onnellinen. Kertomusta tehostavat usein vaikuttava musiikki, kirkkaat värit ja kliseiset symbolit. ==Historia== Melodraaman juuret ovat italialaisen oopperan alkuvaiheissa 1500-luvun lopulla, jolloin klassisen tragedian elvytyksessä musiikin ja näytelmän yhdistelmästä tuli joko oopperaa tai melodraamaa. 1700-luvun alkupuolella Georg Friedrich Händel nimitti joitain sävelteoksiaan melodraamoiksi. 1700-luvun lopulla melodraama kehittyi Ranskassa omaksi lajikseen, jossa korostuivat spektaakkelimaisuus, toiminnallisuus ja kiihkeät tunteet. Ensimmäisenä tyylipuhtaana melodraamana pidetään Jean-Jacques Rousseaun näytelmää Pygmalion (1762). Melodraama nousi kukoistukseensa Englannissa ja Ranskassa 1800-luvulla saadessaan kauhuromanttisia virikkeitä goottilaiselta romaanilta. 1920-luvulta alkaen teatterin melodraamojen tilalle tulivat elokuvan melodraamat ja myöhemmin television. Mykkäelokuviin tunteita herättävä, musiikkiin nojaava ja liioittelevan teatraalinen esittämisen tapa soveltui hyvin. Aluksi melodraaman käsite liitettiin elokuvissa toimintaan, seikkailuun, jännitykseen ja työväenluokkaisiin miehiin. Keskiössä oli usein sankari–sankaritar–roisto-asetelma. Myöhemmin melodraamalla on alettu useammin viittaamaan naisten elokuviin, joissa käsitellään perheasioita. Tunnetuimpia melodraamojen ohjaajia ovat olleet Hollywoodissa Douglas Sirk ja Suomessa Teuvo Tulio. ==Lähteet== Luokka:Draama Luokka:Elokuvalajityypit
Angelo Moore

Angelo Moore (käyttää myös taiteilijanimeä Dr Mad Vibe) on yhdysvaltalainen muusikko ja Fishbone-yhtyeen johtohahmo (laulu, saksofoni, theremin). Dr. Mad Vibe -projektissaan hän soittaa muitakin soittimia. Luokka:Yhdysvaltalaiset laulajat
Pohjoismaiset hiihtolajit talviolympialaisissa 1980

Vuoden 1980 talviolympialaiset järjestettiin Lake Placidissa, Yhdysvalloissa. Pohjoismaisissa hiihtolajeissa (maastohiihto, yhdistetty, mäkihyppy) kilpailtiin kaikkiaan kymmenessä lajissa.Arponen 1996, s. 461–463 Kilpailut toimivat myös kyseisen vuoden maailmanmestaruuskilpailuina. == Miesten hiihto == === 15 km === Sija Maa Kilpailija Aika 1 Thomas Wassberg 41.57,63 2 Juha Mieto 41.57,64 3 Ove Aunli 42.28,62 4 Nikolai Zimjatov 42.33,96 5 Jevgeni Beljajev 42.46,02 6 Józef Łuszczek 42.59,03 === 30 km === Sija Maa Kilpailija Aika 1 Nikolai Zimjatov 1.27.02,80 2 Vasili Rotšev 1.27.34,22 3 Ivan Lebanov 1.28.03,87 4 Thomas Wassberg 1.28.40,35 5 Józef Łuszczek 1.29.03,64 6 Matti Pitkänen 1.29.35,03 7 Juha Mieto 1.29.45,08 === 50 km === Sija Maa Kilpailija Aika 1 Nikolai Zimjatov 2.27.24,60 2 Juha Mieto 2.30.20,52 3 Aleksandr Zavjalov 2.30.51,52 4 Lars Erik Eriksen 2.30.53,03 5 Sergei Saveljev 2.31.15,82 6 Jevgeni Beljajev 2.41.21,19 === 4 × 10 km viesti === Sija Maa Kilpailijat Aika 1 Vasili Rotšev Nikolai Bažukov Jevgeni Beljajev Nikolai Zimjatov 1.57.03,46 2 Lars Erik Eriksen Per Knut Aaland Ove Aunli Oddvar Brå 1.58.45,77 3 Harri Kirvesniemi Pertti Teurajärvi Matti Pitkänen Juha Mieto 2.00.00,18 == Naisten hiihto == === 5 km === Sija Maa Kilpailija Aika 1 Raisa Smetanina 15.06,92 2 Hilkka Riihivuori 15.11,96 3 Kvetoslava Jeriová 15.23,44 4 Barbara Petzold 15.23,62 5 Nina Baldytševa 15.29,03 6 Galina Kulakova 15.29,58 === 10 km === Sija Maa Kilpailija Aika 1 Barbara Petzold 30.31,54 2 Hilkka Riihivuori 30.35,06 3 Helena Takalo 30.45,25 4 Raisa Smetanina 30.54,48 5 Galina Kulakova 30.58,46 6 Nina Baldytševa 31.22,93 === 4 × 5 km viesti === Sija Maa Kilpailija Aika 1 Marlies Rostock Carola Anding Veronika Schmidt Barbara Petzold 1.02.11,10 2 Nina Baldytševa Nina Rotševa Galina Kulakova Raisa Smetanina 1.03.18,30 3 Brit Pettersen Anette Bøe Marit Myrmæl Berit Aunli 1.04:13,50 == Yhdistetty == Sija Maa Kilpailija Pisteet 1 Ulrich Wehling 432,20 2 Jouko Karjalainen 429,50 3 Konrad Winkler 425,32 4 Tom Sandberg 418,465 5 Uwe Dotzauer 418,415 6 Karl Lustenberger 412,210 == Mäkihyppy == === Normaalimäki === Sija Maa Kilpailija Pisteet 1 Anton Innauer 266,3 2 Manfred Deckert 249,2 Hirokazu Yagi 249,2 4 Masahiro Akimoto 248,5 5 Pentti Kokkonen 247,6 6 Hubert Neuper 245,5 === Suurmäki === Sija Maa Kilpailija Pisteet 1 Jouko Törmänen 271,0 2 Hubert Neuper 262,4 3 Jari Puikkonen 248,5 4 Anton Innauer 245,7 5 Armin Kogler 245,6 6 Roger Ruud 243,0 == Lähteet == * === Viitteet === == Aiheesta muualla == * YLE Elävä arkisto: Lake Placidin talviolympialaiset 1980 Luokka:Talviolympialaiset 1980 Luokka:Hiihdon maailmanmestaruuskilpailut 1980 Luokka:Yhdysvaltain hiihto